Արագածոտնի մարզում նախագահը նախ այցելել էր Ապարանի վերականգնվող ջրամբար: Ջրամբարը հսկայական նշանակություն ուներ ոչ միայն Արագածոտնի մարզի գյուղատնտեսական հողերը ոռոգման ջրով ապահովելու գործում, այլ նաև Սևանից Արարատյան դաշտի համար բաց թողնվող ջրի ծավալը նվազեցնելու հարցում: Հետո Ռոբերտ Քոչարյանը ծանոթացել է Ռյա Թազա գյուղի դպրոցի շինարարության ընթացքին: Գյուղն ամբողջությմաբ բնակեցված է քրդերով, և նախագահի այցը վկայում է ազգային փոքրամասնությունների խնդիրների նկատմամբ նրա ուշադրության մասին: Այնուհետև նախագահը մասնակցել է Գեղարոտի նորակառույց դպրոցի բացման արարողությանը: